ՄԱԿ-ը մշտապես կոչ է անում պետություններին միջոցառումներ ընդունել և իրականացնել՝ նպատակ ունենալով բարձրացնելու իրազեկվածությունը կամավորների ծառայության կարևոր ներդրման մասին և դրանով իսկ խրախուսել ավելի շատ մարդկանց: Ինչպես գիտենք, կամավորների միջազգային օրն ինչպես անհատ կամավորի, այնպես էլ կամավորներ ունեցող կազմակերպությունների համար հնարավորություն է ներկայացնելու իրենց կատարածը, արդյունքները տեղական և միջազգային մակարդակներում: Այս իմաստով, կամավորական գործունեությունը հատկանշական է հաշմանդամություն ունեցող անձանց կյանքի որակի բարելավման հարցում։ Օրվա առիթով, «ԷԽՈ» հաշմանդամություն ունեցող անձանց իրավապաշտպան հասարակական կազմակերպությունը շնորհավորում է իր կամավորներին, ինչպես նաև աշխարհում բոլոր կամավորներին, մաղթում նրանց արդյունավետ գործունեություն և անսպառ բարեհոգություն, որը հենց իսկ նրանց՝ բոլորի առանձնահատկությունն է։